टाटा सिजुआ में संतोषी पूजा महोत्सव आज से
टाटासिजुआ एक नंबर में आयोजित सप्ताहव्यापी संतोषी पूजा महोत्सव में मशहूर सिने अभिनेता हास्य कलाकार एहसान कुरैशी अपना जलवा बिखरेंगे। इनका साथ देंगे मुंबई के सुप्रसिद्ध आरके बैंड। महोत्सव की तैयारी कर ली गई। आयोजन समिति द्वारा बुधवार को कार्यक्रमस्थल पर जानकारी देते हुए बताया गया कि गुरुवार को महोत्सव को लेकर भव्य कलश यात्रा निकाली जाएगी। शुक्रवार को पंडाल का उद्घाटन होगा। इसके अलावा प्रतिदिन भजन संध्या, जागरण सहित विभिन्न धार्मिक कार्यक्रम आयोजित की जाएगी। 5 मार्च को महोत्सव का आकर्षण एहसान कुरैशी नाइट होगा।
इस कार्क्रम को लेकर समिति के सदस्यों में खासा उत्साह देखा जा रहा है। कार्यक्रम को सफल बनाने को लेकर सदस्य सक्रिय रूप से लगे हुए हैं। भव्य पंडाल का निर्माण किया जा रहा है। धनबाद के एसी पाॅल द्वारा मूर्ति का निर्माण किया जा रहा है। मौके पर राजीव कुमार, सुरेंद्र नोनियां, मनोज भुईयां, मुन्ना पासवान, मन्नु नोनियां, प्रेम चौहान, गोविंद यादव, सनोज यादव आदि मौजूद थे।
hin_Deva hin_Deva hin_Deva